245. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2032814/3239/0022 της 19 Μαΐου/5 Ιουν. 1998 (ΦΕΚ Β΄  564) Προϋποθέσεις εφαρμογής του άρθρ. 20 του Νόμ. 2470/1997. Έχοντας υπόψη: 1.Τις διατάξεις του άρθρ. 20 του Νόμ. 2470/1997 «Αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις». (ΦΕΚ Α΄ 40). 2.Τις διατάξεις του άρθρ. 29Α του Νόμ. 1558/1985 (ΦΕΚ Α΄ 137), όπως προστέθηκε με το άρθρ. 27 του Νόμ. 2081/1992 (ΦΕΚ Α΄ 154) και του άρθρ. 1 του Νόμ. 2469/1997. 3.Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού. 4.Την απόφαση του Πρωθυπουργού και του Υπουργού Οικονομικών με αριθ. 1107147/1239/0006Α/14.10.96 «Περί μεταβιβάσεως αρμοδιοτήτων στους Υφυπουργούς Οικονομικών» (ΦΕΚ 922/Β΄/7.10.96), αποφασίζουμε: Για την εφαρμογή του άρθρ. 20 του Νόμ. 2470/1997 ορίζουμε τα εξής: Οι Διευθύνσεις Διοικητικού – Οικονομικού των Υπουργείων και οι Διευθύνσεις Εποπτείας των Ν.Π.Δ.Δ. όπου υπάρχουν, αμέσως μετά τη λήξη κάθε οικονομικού έτους, πρέπει να συγκεντρώσουν για το έτος αυτό και για το χώρο αρμοδιότητάς τους (περιλαμβανομένων και των Ν.Π.Δ.Δ. που εποπτεύουν), τα εξής στοιχεία: α.Τον αριθμό των υπαλλήλων που έλαβαν αμοιβή για προσφορά υπερωριακής εργασίας, σύμφωνα με τις διατάξεις των παρ. 1 και 3 του άρθρ. 18 του Νόμ. 2470/1997, καθώς και το συνολικό ποσό της δαπάνης που καταβλήθηκε για την αιτία αυτή. 2.Ζ.α.244-245 Αποδοχές Δημοσίων Υπαλλήλων β.Τον αριθμό των κάθε είδους μονίμων και προσωρινών συλλογικών οργάνων (συμβούλια, επιτροπές και ομάδες εργασίας) που λειτούργησαν με αμοιβή, τον συνολικό αριθμό των υπαλλήλων που συμμετείχαν με αμοιβή σ’ αυτά, καθώς και το συνολικό ποσό της δαπάνης που καταβλήθηκε στους υπαλλήλους αυτούς. γ.Τις πάσης φύσεως πρόσθετες αποδοχές που καταβλήθηκαν από οποιαδήποτε πηγή (εντός ή εκτός προϋπολογισμού), όπως π.χ. με μορφή κινήτρου παραγωγικότητας ή αποδοτικότητας ή αυξημένης ευθύνης. Οι Νομαρχιακές Αυτοδιοικήσεις και οι Περιφερειακές Διοικήσεις πρέπει να γνωστοποιούν εγκαίρως τα ανωτέρω στοιχεία, κατά λόγο αρμοδιότητας, στη Διεύθυνση Διοικητικού του Υπουργείου Εσωτερικών, Δημόσιας Διοίκησης και Αποκέντρωσης. Με βάση τα ανωτέρω στοιχεία που θα συγκεντρώσουν οι Διευθύνσεις Διοικητικού – Οικονομικού των Υπουργείων, ο αρμόδιος Υπουργός υποβάλλει στην Υπηρεσία Κοινοβουλευτικού Ελέγχου της Βουλής συγκεντρωτική κατάσταση το αργότερο μέχρι 31 Μαΐου εκάστου έτους. 